open-index/open-wikipedia-markdown huggingface dataset:
Maternica

::*Maternica môže byť aj staršie označenie klíčneho listu, pozri [[klíčny list]].*

**Maternica** alebo **uterus** (, gr. *hystera*) alebo hovorovo **matka** je úsek vnútorných samičích pohlavných orgánov, v ktorom sa odohráva ďalší vývoj oplodneného vajíčka, a ktorý ústi do vagíny. Vyskytuje sa u bezstavovcov aj stavovcov.

## Maternica človeka
náhľad|Dutina ľudskej maternice
Maternica človeka je vnútorný nepárový dutý pohlavný orgán ženy. Uložená je v malej panve medzi močovým mechúrom a konečníkom. Má tvar sploštenej hrušky, obrátenej zúženou časťou smerom nadol. U nulipar (žien ktoré ešte nerodili) je dlhá asi 6 - 8 cm, široká 4 - 5 cm a hrubá 2,5 - 3 cm. Počas gravidity sa mnohonásobne zväčší, takže zasahuje vysoko do brušnej dutiny až po bránicu. Jej hmotnosť sa zväčší zo 40 - 50 g na 1000  g. Po pôrode sa znova zmenší, ale v každom smere ostáva o 1cm väčšia a hmotnosť sa zväčšuje o 60 g.

Maternica sa delí na dve hlavné časti: krčok maternice (lat. *cervix uteri*) a telo maternice. Medzi nimi je zúženina úžina maternice (lat. *isthmus uteri*). 

Do maternice vyúsťujú dva vajcovody v dvoch rohoch maternice (lat. *cornu uteri*). Medzi rohmi sa telo vyklenuje do dna maternice (lat. *fundus uteri*). Predná plocha maternice - lat. *facies vesicalis* - nalieha na močový mechúr a smeruje dole dopredu, zadná stena tela má kontakt s črevami - lat. *facies intestinalis*- a smeruje dozadu nahor.

Z histologického hľadiska sa stena maternice skladá z troch vrstiev – maternicová sliznica (lat. *endometrium*), svalovina maternice (lat. *myometrium*) a pobrušnicový obal maternice (väzivový obalu, ktorý je tvorený z pobrušnice ;lat. *perimetrium*) - a väzov, ktoré maternicu držia v priestore. Sliznica maternice sa cyklicky mení – menštruácia.

Fyziologická poloha maternice v malej panve sa označuje ako *antversio et anteflexio uteri*, čo znamená, že medzi maternicou a pošvou je uhol 90° a okrem toho je maternica ohnutá dopredu vzhľadom ku krčku. Pri ochabnutí väzov, ktoré fixujú maternicu, alebo pri poškodení, pôrode maternica klesá a ohýba sa dozadu (tzv. prevrátená maternica).

## Embryológia maternice

Základnou štruktúrou pri embryologickom vývoji maternice je paramezonefrický vývod (Müllerov vývod), ktorý u plodu mužského pohlavia zaniká. Je to párová štruktúra pôvodom z mezodermu, uložená laterálne od mezonefrických vývodov. Počas embryonálneho vývoja postupne zdola nahor splýva. Horné časti ostanú oddelené a stanú sa základom vajcovodov.

Maternica a horná tretina pošvy sa vyvíja zo stredných a dolných častí paramezonefrických vývodov, ktoré vzájomne zrastajú do jednej štruktúry - tzv. laterálna fúzia. Zrastené steny vývodov zaniknú (tzv. vertikálna fúzia) a tak vznikne dutina maternice a hornej tretiny pošvy. Dolné dve tretiny pošvy vznikajú z tzv. sinovaginálneho bulbu, ktorý splynie s dolnou časťou spojených Müllerových vývodov.

Vrodené chyby maternice a hornej tretiny pošvy vznikajú práve poruchou zrastania Müllerových vývodov. 

## Referencie

## Iné projekty


Kategória:Rozmnožovacia sústava
Kvapalina

**Kvapalina** (iné názvy: **kvapalné skupenstvo**, **kvapalná látka**, '''tekutina''', '''tekutá látka''') je tekutá forma látky a jedno zo skupenstiev, pri ktorom sú častice relatívne blízko pri sebe, ale nie sú viazané v pevných polohách a môžu sa pohybovať v celom objeme. Nestlačitelnosť kvapalín sa využíva v rôznych technických zariadeniach. Veľké a ťažké telesá sa zdvíhajú pomocou hydraulických zariadení, ktoré sú vyplnené kvapalinou.

## Vonkajšie prejavy kvapalín
* kvapalné telesá nemajú svoj tvar, ale majú tvar podľa nádoby, v ktorej sa nachádzajú
* kvapalné telesá majú vlastný objem
* kvapalné telesá majú voľný, vodorovný povrch (hladinu)
* kvapaliny tvoria kvapky (vďaka slabým príťažlivým silám medzi časticami)
* kvapaliny sú ťažko stlačiteľné
* elektrický prúd vo vodivých kvapalinách sa prenáša iónmi
* teplo sa v kvapalinách môže šíriť prúdením
* kvapaliny sa snažia zaujať čo možno najmenší povrch
* sú tekuté
* sú ľahko deliťeľné

## Referencie

## Pozri aj
* tekutina

Kvapalina
Búrka (rozlišovacia stránka)

**Búrka** môže byť:
* v meteorológii a pod.: 
**1. a) blesky a hromy sprevádzajúce elektrické výboje v oblaku, medzi oblakmi alebo medzi oblakmi a zemou najmä v oblakoch typu kumulonimbus ako súčasť konvekčnej búrky, b) miestne a časovo obmedzená oblasť konvekčnej búrky, v ktorej sa vyskytujú blesky s hrmením, c) nevhodne: konvekčná búrkapozri búrka
**2. (podľa niektorých názorov v meteorológii nevhodne :) a) akékoľvek výrazné vybočenie prírodných (a to nielen meteorologických) javov či prvkov z normálu (napr. v meteorológii: konvekčná búrka, prachová búrka, piesočná búrka, snehová búrka, veterná búrka a pod., mimo meteorológie: slnečná búrka, geomagnetická búrka a pod.), b) v užšom zmysle: búrlivé počasie s víchricou (vo význame: stupne 9-11/12 Beaufortovej stupnice), zapríčiňujúce najmä silný pohyb dažďa, snehu (snehová búrka), pôdnych častíc (prachová búrka) či vĺn (morská búrka) pozri búrka (búrlivé počasie)
*v geofyzike: magnetická búrka
*nárečovo (aj):
**krupobitie
**krúpy (t.j. to, čo padá pri krupobití), pozri krúpa (ľadovec)
**víchrica
*expresívne:
**búrlivý prejav citu (napr. búrka nadšenia)
**(obyčajne prudká) hádka
*(obyčajne v množnom čísle:) búrlivé udalosti (napr. búrky rokov 1848-1849)
* divadelná hra anglického dramatika Williama Shakespearea, pozri Búrka (Shakespeare)
* divadelná hra ruského dramatika Alexandra Nikolajeviča Ostrovského, pozri Búrka (Ostrovskij)
* obraz Giorgioneho, pozri Búrka (Giorgione)
* film z roku 1985, pozri Búrka (film z roku 1985)

## Zdroje
Philip Glass

**Philip Morris Glass** (* 31. január 1937, Baltimore, Maryland, USA) je americký klavirista a hudobný skladateľ tvoriaci v štýle minimalizmu.

## Filmografia
* *Trumanshow* (1998)
* *Mishima*
* *Dracula*
* *Kundun* (1997)
* *The Hours* (2002)
* *[[Koyaanisqatsi]]* (1982)
* *[[Powaqqatsi]]*
* *[[Naqoyqatsi]]*
* *Taking Lives* (2004)

## Referencie

Kategória:Hudobní skladatelia USA
Kategória:Hudobní skladatelia židovského pôvodu
Kategória:Osobnosti USA židovského pôvodu
Kategória:Minimalistickí hudobní skladatelia
Kategória:Fulbrightovi štipendisti
Kategória:Osobnosti z Baltimoru
Svietivosť Slnka

**Svietivosť Slnka** je jednotka svietivosti, energie vyžiarenej vo fotónoch používaná v astronómii na popísanie svietivosti hviezd.

Je ekvivalentná svietivosti Slnka, 3,827 × 1026 W.

Kategória:Slnko
Hmotnosť Slnka

**Hmotnosť Slnka** je jednotka hmotnosti používaná v astronómii na vyjadrenie hmotnosti hviezd a hmotnejších objektov, napríklad galaxií.

Je ekvivalentná hmotnosti Slnka.

:M_\bigodot=1,9891\times10^{30}\hbox{ kg}

Hmotnosť Slnka je približne 333&nbsp;000 hmotností Zeme. Hmotnosť hviezd sa pohybuje od 0,05  M_\bigodot (hnedí trpaslíci) až do 150 M_\bigodot (nadobri). Hmotnosť centrálnej časti našej Galaxie je približne 200 miliárd M_\bigodot, hmotnosť celej galaxie vrátane koróny je 36 biliónov M_\bigodot.

## Pozri aj

Zoznam najťažších hviezd

Kategória:Slnko
Polomer Slnka

**Polomer Slnka** je jednotkou dĺžky používaná v astronómii na vyjadrenie veľkosti hviezd a väčších objektov, napríklad galaxií.

:r_\bigodot = 6,957\times 10^8\hbox{ m} = 0,00465047\hbox{ au}

Polomer Slnka Rs je približne 695 700 kilometrov, čo je približne 10-násobok priemerného polomeru Jupitera, približne 109-násobok polomeru Zeme a 1/215 astronomickej jednotky, vzdialenosť Zeme od Slnka. V dôsledku jeho rotácie sa mierne líši od pólu k rovníku.

Kozmická sonda SOHO sa použila na meranie polomeru Slnka tým, že v rokoch 2003 a 2006 prechádzala ponad povrch Merkúru. Výsledkom bol zmeraný polomer 696 342 ± 65 kilometrov.

Haberreiter, Schmutz & Kosovichev (2008) stanovili, že polomer zodpovedajúci slnečnej fotosfére je 695 660 ± 140 kilometrov. Táto hodnota je v súlade s helioseizmickými odhadmi; tá istá štúdia ukázala, že predchádzajúce odhady s použitím metód inflexných bodov boli nadhodnotené o približne 300 km.

## Menovitý polomer slnka
V roku 2015 Medzinárodná astronomická únia schválila rezolúciu B3, ktorá definovala súbor nominálnych konverzných hodnôt pre hviezdnu a planetárnu astronómiu. Rozlíšenie B3 definovalo nominálny polomer Slnka, ktorý sa rovná presne 695 700 km.

Nominálne hodnoty boli prijaté s cieľom pomôcť astronómom vyhnúť sa zmätku pri citovaní hviezdnych polomerov v jednotkách polomeru Slnka, aj keď budúce pozorovania pravdepodobne spresnia skutočný fotosférický polomer Slnka (ktorý je v súčasnosti známy len s presnosťou približne ± 100 – 200 km).

Misia Parker Solar Probe používa pre prepočet kilometrov na násobky Rs hodnotu 696 000 km, nakoľko trajektória misie bola navrhnutá pred rokom 2015.

## Referencie

Kategória:Slnko
Kategória:Astronomické jednotky dĺžky
Alan Greenspan

**Alan C. Greenspan** (* 6. marec 1926, Manhattan, New York) je americký ekonóm a bývalý šéf amerického Federálneho rezervného systému (Fed).

Kategória:Ekonómovia USA
Kategória:Ekonómovia židovského pôvodu
Kategória:Osobnosti USA židovského pôvodu
Kategória:Osobnosti z Manhattanu
Inotaj

[thumb|Príklad alegorického obrazu: [Sloboda vedúca ľud na barikády - Eugène Delacroix]]

**Inotaj**, **parabola** alebo **alegória** (z gr. *allēgoría* - alegória, od *allēgoreín* - hovoriť v obrazoch, prenesene) je obrazné vyjadrenie myšlienky alebo predstavy, ktoré má iný ako doslovný význam.

Jej doslovný, prvý význam nie je podstatný (a nemusí byť ani zmysluplný), ale ktorý skrýva význam druhý, hlbší a skrytý. Úlohou alegórie je väčšinou tento pravý význam skryť tak, aby ho pochopili len zasvätení.

Alegória stavia na princípe dvoch súbežných príbehov/textov. Jeden je rozprávaný (fiktívny), druhý je myslený (reálny). Poslucháč počuje fiktívny a jeho úlohou je dopátrať sa mysleného, reálneho zmyslu. Prvý pritom odkazuje na druhý v čo najviac svojich prvkoch. Ideálny čitateľ/poslucháč, ktorý číta/počúva alegóriu, od začiatku vie, že ide o alegóriu, a v priebehu textu „prekladá“ rozprávaný príbeh do skutočného, mysleného príbehu. Robí to tým, že nachádza zodpovedajúce prvky medzi oboma príbehmi/textami. Čím viac je týchto dotykových bodov, tým dokonalejšiu alegóriu má poslucháč pred sebou.

Úlohou „vonkajšieho“, rozprávaného textu je iba zamaskovať skutočný zmysel, nie vytvoriť fikciu skutočného, zmysluplného príbehu. Preto často alegória sama o sebe nedáva zmysel a je často nereálna. Možno napríklad prerozprávať dejiny nejakého mesta či národa vo forme alegórie, kde rôzne národy a krajiny sú „zamaskované“ konajúcimi zvieratami. Podobne možno použiť nereálne prvky ako napr. hovoriace zvieratá, zvieratá s premenlivým počtom očí, rohov a pod. Podstatné je iba predniesť taký príbeh, ktorý poskytne dostačný počet kľúčov k správnej interpretácii.

Od alegórie sa líši napr. podobenstvo, bájka či parabola, ktoré síce často obsahujú alegorické či alegorizujúce prvky, ale ich zmyslom nie je „prerozprávať“ v maskovaných termínoch iný príbeh, ale pôsobiť „realisticky“, zmysluplne samé o sebe (v prípade bájok je táto „realistickosť“ myslená prenesene). Medzi fiktívnym a skutočným rozprávaním teda v týchto prípadoch (na rozdiel od alegórie) nie je veľa dotykových bodov, ale predovšetkým pointa.

Od alegórie treba odlíšiť aj alegorizáciu (čiže prepracovanie nealegorického príbehu do podoby alegórie) a alegoréziu, čiže alegorický výklad nealegorického textu.

Okrem literatúry nachádzame alegóriu aj vo vizuálnych umeniach a často v textoch piesní a basni.

Kategória:Literárne pojmy
Apadana

[náhľad|Rekonštrukcia Apadany ([Charles Chipiez, 1884).]]
[náhľad|Ruiny apadany v [Persepolise.]]
**Apadana** bola ústredná budova starovekého perzského paláca slúžiaca pôvodne na audienčné slávnostné účely. 

Najznámejšiu Apadanu dal postaviť kráľ Xerxes I. v Persepolise (južný Irán), bola to stavba štvorcového pôdorysu s dĺžkou strany 62,5 m, s radom stĺpov a dreveným stropom. Bola postavená v prvej polovici 5. storočia pred Kr.

## Pozri aj
* Persepolis

Kategória:Architektúra v Iráne
Kategória:Perzia
Architráv

**Architráv** alebo **[[epistyl]]**, **epistylión** spodná časť kladia (entablatúry) prenášajúca zaťaženie na hlavice stĺpov na klasických gréckych a rímskych stavbách, najmä chrámových. Architráv môže byť aj lisovaný rám obklopujúci dvere alebo okno.

## Referencie

## Iné projekty

Kategória:Architektonické prvky
Kategória:Konštrukčný systém budovy
Kategória:Architektúra v starovekom Grécku
Kategória:Architektúra v starovekom Ríme
Kategória:Renesančná architektúra
Kategória:Baroková architektúra
Kategória:Klasicistická architektúra
Arkáda (architektúra)

**Arkáda** je oblúk preklenujúci medzery medzi stĺpmi alebo piliermi.

*Medzilodné arkády* oddeľujú od seba lode viaclodného kostola. Typicky na empírových stavbách sú časté *slepé arkády* prisadené k stene nesené pilastrami.

Ak je oblúk orámovaný vystupujúcim orámovaním, nazýva sa toto orámovanie archivolta.

## Galéria


Image:BO-chiesadeiservi.jpg|Kostol Santa Maria dei Servi, Bologna
Image:VeronaSanZenoMaggioreCloister.jpg|Kláštor San Zeno Maggiore, Verona
Image:BO-porticighettoebraico.jpg|Typické *porticos* (arkády) v starom židovskom gete, Bologna
Image:Burlington Arcade, north entrance.jpg|Moderná nákupná arkáda Burlington Arcade, Piccadilly London


## Iné projekty

Kategória:Architektonické prvky
Átrium

náhľad|Schéma rímskeho domu
[náhľad|Pohľad smerom hore do 32-poschodového átria [Šanghajskej Grand Hyatt, časti Jin Maovej Budovy.]]

**Átrium** (z lat. *atrium*) v architektúre je vnútorný dvor alebo sieň v rímskom dome. Z átria sa vchádzalo do všetkých ostatných miestností. Átriá neboli zastrešené, strecha okolo mala presahy so sklonom do jeho stredu, kadiaľ stekala dažďová voda do nádrže zvanej impluvium, ktorú v bohatších domoch zastupovala fontána. Otvor sa v poludňajších hodinách zastieral plachtou - veláriom, ktoré chránilo pred slnečnými lúčmi.

V súčasnej architektúre je átrium veľký vnútorný a verejný priestor.

## Referencie

## Iné projekty

Kategória:Architektonické prvky
Kategória:Architektúra v starovekom Ríme
Kategória:Miestnosti
Kategória:Nádvorie
Baptistérium

[thumb|Osemstenné lateránske baptistérium v [Ríme zo 4. storočia.]]
**Baptistérium** je budova (kaplnka) alebo jej časť určená na vysluhovanie sviatosti krstu v kresťanských cirkvách. Slovo môže tiež označovať krstiteľnicu vôbec. Pôvodne sa krst neudeľoval v chráme, keďže nepokrstení nemali úplný prístup do chrámu. Krstilo sa buď v baptistériách alebo v prirodzenej vode (riekach, prípadne v jazerách alebo v mori).

## Známe baptistériá
Najstaršie zachované baptistériá pochádzajú zo 4. storočia. Najstaršie je lateránske baptistérium v Ríme. Baptistérium San Giovanni vo Florencii vzniklo podľa tohto vzoru v „protorenesančnom“ štýle. 

Image:Battistero di Parma - Vista Ingresso.jpg|Baptistérium v Parme na Piazza Battistero 
Duomo (Padua) - Facade.jpg|Katedrála a baptistérium v Padove
Image:Florence_Baptistry.jpg|Baptistérium vo Florencii
Image:Baptistery.Arians02.jpg|Baptistérium ariánov v Ravenne
Image:Battistero neoniano, int., vasca 01.JPG|Krstný bazén v Baptistériu ortodoxných v Ravenne
Image:Hagia Sophia Taufpicina.JPG|Krstný bazén v baptistériu Chrámu Svätej Múdrosti


## Iné projekty

## Pozri aj
* Sviatosť krstu

Kategória:Kresťanská architektúra
Kategória:Krst
Kategória:Baptistériá
Kategória:Kostoly
Bosáž (murivo)

[náhľad|[Priečelie budovy s pravou bosážou]]
**Bosáž** je murivo s plasticky zdôraznenými čelnými plochami jednotlivých kvádrov tvoriacich toto murivo, tieto čelné plochy sa nazývajú **bosy**. Používa sa ako dekoračný prvok, najmä fasád.

Bosáž používali už starovekí Rimania pri stavbe mostov a neskôr sa stala architektonickým prvkom renesančnej architektúry.

## Delenie
Rozlišujeme bosáž pravú, pokiaľ ide o plastické opracovanie kameňa, a nepravú pokiaľ ide o úpravu z omietky. Nepravá bosáž je v našich podmienkach častejšia. Podľa tvaru delíme bosáž na kvádrovú alebo pásovú. Špecifickou úpravou čela bosy je diamantová bosáž v podobe diamantového výbrusu a tiež fazetová bosáž s profiláciou po obvode bosy. 

Pokiaľ sú jednotlivé kvádre, alebo pásy hladké, členené pravouhlými škárami, teda bez faziet, nejde o bosáž ale o rustiku (respektíve pásovú rustiku).

## Príklady bosáže

Súbor:2007.2.17 Zvíkov a kameny 011.jpg|Pravá bosáž – z kameňa
Súbor:Leškova 06 4.jpg|Nepravá bosáž – z omietky
Súbor:Almohadillado en punta de diamantes - Casa de los Picos de Segovia en marzo de 2022 02 (cropped).jpg|Diamantová bosáž
Súbor:Bratislava.Staré Mesto. Panská Neo-classicism (1).jpg|Fazetová bosáž
Súbor:Štúrova 16.jpg|Pásová bosáž


## Referencie

## Iné projekty

Kategória:Fasáda
Kategória:Ornamenty
Cimburie

[náhľad|Cimburie na [Mestský hrad v Kremnici|mestskom hrade v Kremnici]]
náhľad|Cimburie na rímskych hradbách

**Cimburie** je ozubené zakončenie vrcholu muriva hradieb alebo veží. 

## Účel
Jeho účelom bolo umožniť obrancom hradieb relatívne bezpečný boj (zuby im umožňovali lepšie sa kryť pred paľbou obliehateľov).

## História
Tento typ hradieb poznali už starovekí Gréci a Rimania, používal sa tisícky rokov. Zhruba na konci 14. storočia sa cimburie začína modifikovať smerom k zužovaniu medzier a rozširovaniu zubov. Tento vývoj bol zavŕšený premenou medzier na strieľne a zánikom cimburia ako používaného obranného prvku, aj naďalej sa však objavovalo (alebo pretrvávalo) ako estetický prvok.

## Iné projekty

Kategória:Architektonické prvky
Kategória:Opevnenie
Vairóčana

**Vairóčana** (sans.) je jeden z dhjánibudhov, ten, ktorý robí viditeľným niečo v tvaroch, čiže prejaviteľ. Všadeprítomný Otec-Matka, ten, ktorý zjednocuje pozitívny a negativny princíp.

Vo všetkých mandalách tróni uprostred a je centrálnym slnkom, okolo ktorého sú zoskupení ostatní štyria nebeskí budhovia. Je symbolom jadra všetkých meditácií a pravdy. Jeho atribútmi sú biela farba, priestor, stred, koleso, lev.

## Externé odkazy
FILIT Zdroj, z ktorého (pôvodne) čerpal tento článok

Kategória:Budhizmus
Nedeterministický polynomiálny problém

**Nederministický polynomiálny problém** je taký problém (taká **úloha**), ktorý je riešiteľný v polynomiálnom čase na nedeterministickom počítači.

Kategória:Teória zložitosti
Roger Zelazny

**Roger Joseph Christopher Zelazny** (* 13. máj 1937 – † 14. jún 1995) bol americký spisovateľ sci-fi a fantasy.

## Život
Roger Zelazny sa narodil 13. mája 1937 v Euclide v štáte Ohio v Spojených štátoch. V rokoch 1955-59 študoval na Western Reverse University v Clevelande a na Columbia University v New Yorku. Štúdium ukončil ako magister (Mgr. - M.A.). V rokoch 1962-69 pracoval ako zamestnanec zdravotnej a sociálnej poisťovne v Clevelande a v Baltimore. V roku 1969 sa dal na literárnu dráhu a stal sa spisovateľom na voľnej nohe. Jeho najväčšie umelecké obdobie spadá do 60 a 70 rokov. Prvú poviedku - *Vášnivá hra* (Passion Play - Amazing, 8/62) publikoval v roku 1962 a do konca svojho života napísal viac ako 150 poviedok a cez 50 románov. Zelazny je považovaný za predstaviteľa smeru *[[New Wave]]*. Zomrel v Ohiu 14. júna 1995 na zlyhanie ľadvín úzko spojených s rakovinou.

## Bibliografia
### Amber

* 1970 - *[[Nine Princes of Amber]]*
* 1972 - *The Guns of Avalon*
* 1975 - Sign of the Unicorn
* 1976 - The Hand of Oberon
* 1978 - The Courts of Chaos
* 1985 - Trumps of Doom
* 1986 - The Blood of Amber
* 1987 - The Sign of Chaos
* 1989 - The Knight of Shadows
* 1991 - Prince of Chaos

### Millennium Contest

Spoluautor Robert Sheckley

* Bring Me the Head of Prince Charming, 1991
* If at Faust You Don't Succeed, 1993
* A Farce to be Reckoned With, 1995

### Iné romány

* …And Call Me Conrad, 1965
* The Dream Master, 1966
* This Immortal, 1966
* Lord of Light, 1967
* Isle of the Dead, 1969
* Damnation Alley, 1969
* Creatures of Light and Darkness, 1969
* Jack of Shadows, 1971
* To Die in Italbar, 1973
* Today We Choose Faces, 1973
* Bridge of Ashes, 1976
* Doorways in the Sand, 1976
* Deus Irae, 1976
* Roadmarks, 1979
* Changeling, 1980
* Madwand, 1981
* Coils, 1982
* The Changing Land, 1981
* Eye of Cat, 1982
* A Dark Traveling, 1987
* The Black Throne, 1990
* The Mask of Loki, 1990
* Way Up High, 1992
* Here There Be Dragons, 1992
* Flare, 1992
* A Night in the Lonesome October, 1993
* Wilderness, 1994
* Donnerjack, 1997
* Psychoshop, 1998
* Lord Demon, 1999

### Zbierky

* Four for Tomorrow, 1967
* My Name is Legion, 1976
* The Last Defender of Camelot, 1980
* Dilvish, the Damned, 1982
* Unicorn Variations, 1983
* Frost & Fire, 1989
* Manna From Heaven, 2004

## Externé odkazy
* Životopis na scifiworld.cz


Kategória:Spisovatelia science-fiction USA
Kategória:Spisovatelia fantasy
Kategória:Nositelia ceny Hugo
Kategória:Osobnosti z Clevelandu (Ohio)
Kategória:Mensania
Nedeterministický počítač

**Nedeterministický počítač** je počítač, ktorý sa v každom kroku riešenia úlohy môže vybrať naraz viacerými cestami. Nedeterministickým počítačom je napríklad kvantový počítač. Nedeterministický počítač možno pomocou rekurzie simulovať na deterministickom počítači. Úloha, ktorá by na nedeterministickom počítači bola riešiteľná v polynomiálnom čase sa však môže stať na deterministickom počítači úlohou s nepolynomiálnym časom. Ak by sa v každom kroku úloha vetvila iba na dve vetvy, tak úloha riešiteľná na nedeterministickom počítači v 100 krokoch, by na deterministickom počítači mohla byť v najhoršom prípade riešiteľná v 2100 krokoch.

Pozor! Nepliesť si nedeterministický počítač s nedeterministickým algoritmom. Nedeterministické algoritmy možno použiť aj na deterministických počítačoch a naopak.

Kategória:Teória zložitosti
Arkáda

**Arkáda** môže byť:
* architektonický prvok, pozri arkáda (architektúra)
* žáner počítačových hier, pozri arkáda (žáner počítačových hier)
Bondi Beach

thumb|Pláž Bondi Beach počas leta

**Bondi Beach** alebo **pláž Bondi** (vyslovuje sa Bondaj) je jednou z najznámejších pláží a významnou turistickou atrakciou Austrálie. Nachádza sa na východnom pobreží Austrálie v rovnomennej štvrti v Sydney, približne 7 kilometrov od centra mesta. Bondi je preslávená najmä medzi surfermi, ale i uvoľneným životným štýlom. Promenáda pri pláži je preplnená kaviarňami a reštauráciami a tiež lacnými ubytovňami pre mladých (najmä európskych) turistov.

Združenie surferských záchranárov v Austrálii dalo v roku 2004 pláži Bondi dvojaké označenie stupňa nebezpečia; severná časť pláže má hodnotenie 4 z 10-stupňovej stupnice (stupeň 10 označuje najnebezpečnejšiu oblasť), južná časť má stupeň 7. Dôvodom je silný prúd prezývaný „Bekpekerský expres“ (ale aj „Bondajská električka“ alebo „Bronte expres“, keďže človek zachytený prúdom môže skončiť vraj až o dve pláže južnejšie na Bronte). V skutočnosti je okolo pláže až päť prúdov, no „Bekpekerský expres“ je najbližšie časti vyhradenej na plávanie. Bondi zdieľa v letnom období spolu s ostatnými plážami na južnom pobreží Sydney sieť proti žralokom.

Počas Olympijských hier v roku 2000 sa na Bondi konal turnaj v plážovom volejbale. Na pláži je tiež cieľ každoročného behu „City to Surf“, ktorého štart je v centre mesta. Trať dlhú 14 kilometrov absolvuje každoročne v auguste približne 60-tisíc prevažne rekreačných športovcov.

Pomenovanie Bondi pochádza z názvu pôvodných obyvateľov Austrálie a v preklade značí približne „zvuk príboja na pláži“.

## Galéria

Bondi Beach Winter 2004.jpg|Pláž v zime
Bondi Bay, Sydney from The Powerhouse Museum.jpg|Začiatkom 20. storočia
Bondi Beach Sydney Australia 13.jpg|Bazény Bondi Icebergs Club
Near Bondi Beach (26524648953).jpg|Okolie pláže


Kategória:Pláže v Austrálii
Kategória:Sydney
Polyp

**Polyp** môže byť:
*v zoológii: jedno z dvoch vývojových štádií pŕhlivcov, druhým je medúza, pozri polyp (vývojové štádium)
*v lekárstve: stopkatý útvar na sliznici, pozri polyp (medicína)
*v stavebníctve: viacčeľusťový drapák
Medúzovce

**Medúzovce** (lat. Scyphozoa) je trieda z kmeňa pŕhlivce (*Cnidaria*). Charakterizovaná je tým, že u nich prevažuje medúzové štádium nad polypovým štádiom, ktoré je veľmi špecializované a podieľa sa na rozmnožovaní.

Patria sem viaceré plávajúce rôsolovité mechúrniky. Sú aktívne plávajúce. Obyčajne majú tvar zvona či taniera, pologule či gule.Majú rovnaký ústny aj vyvrhovací otvor. Ústa sa nachádzajú sa na spodnej strane tela a často sú obklopené veľkými lalokmi alebo dlhými ramenami. Na vonkajšom okraji tela majú jemné vlákna s pŕhlivými bunkami. Ich zmyslovými orgánmi sú oči a statocysta. 

Medúzy sú väčšinou morské, žijú skoro vo všetkých moriach a oceánoch. Niektoré druhy sú rozšírené po celom svete. Požierajú planktón a menšie kraby, ryby a raky. Rozmnožujú sa len pohlavne – larvy sa usadzujú na dne mora a pučia z nich nové medúzy. Najbežnejším druhom je tanierovka ušatá (Aurelia aurita), a to v lete v Severnom mori.

## Vývinový cyklus
Po kopulácii gamét vo vode vzniká zygota, ktorá sa brázdi až na planulu. Táto prisadá a mení sa na strobilu, na ktorej smerom zdola nahor pučaním prirastajú budúce mladé medúzy – najstaršia je úplne hore. Po čase sa zaškrtením oddelí (v tomto štádiu ju nazývame efyra), prevracia sa o 180°, dorastajú jej ramená a dospieva. Týmto spôsobom sa oddeľujú ďalšie a ďalšie efyry.

## Systematika
trieda medúzovce (Scyphozoa):
* rad kalichovky (Stauromedusae/Lucernarida)
* rad korunovky (Coronatae/Coronatida)
* rad tanierovky (Semaeostomeae/Semaeostomatida)
* rad rúrkoústovky (Rhizostomeae/Rhizostomatida)

V niektorých systémoch sa do medúzovcov zaraďuje aj inak samostatná trieda štvorhranovce (Cubozoa).

## Iné projekty

## Externé odkazy
* 


Kategória:Pŕhlivce
Systém (kybernetika)

**Systém** (z lat. *system* - spojiť, skombinovať) je účelovo definovaný celok komponentov, medzi ktorými existujú určité vzťahy, a ktoré sledujú nejaký cieľ. Systémová analýza sa zaoberá systémami vytvorenými ľuďmi, ktoré sa skladajú zo vstupov, procesov a výstupov.

Systém sa skladá z *atribútov* (veličiny ktoré charakterizujú určitý prvok systému), *udalosťami* (zmena atribútu alebo zmena konfigurácie systému - napríklad komponenty) a *časových množín* (hodnoty vzťahujúce sa k určitému okamihu). Menší samostatný systém, ktorý je súčasťou väčšieho systému nazývame subsytém.

## Hranica a okolie
Hranica systému vymedzuje samotný systém alebo oddeľuje viac systémov. *Logická hranica* je pomyselnou hranicou a vymedzuje podsystémy v rámci systému, avšak *okolie systému* je už „viditeľnou“ hranicou. Prvky vnútri hranice ovplyvňujú chovanie systému.

## Rozdelenie systémov
* zatvorené - otvorené; podľa toho, či nastáva interakcia s okolím
* deterministické - stochastické; jednoznačné alebo štatistické chovanie,
* statické - dynamické; lineárne alebo diferenciálne (systém si pamätá vnútorný stav),
* spojité - diskrétne; podľa časových udalostí (prípadne tiež kombinované).

* Všeobecne na tvrdé a mäkké. **Tvrdé systémy** sú spojované s jedným špecifickým (štruktúrovaným) problémom, naopak v **mäkkých systémoch** vystupuje celý rad faktorov, sú všeobecnejšie.

## Systém v teórii riadenia
V systémoch môže nastať spätná väzba, keď výstupná veličina spätne ovplyvňuje vstupnú veličinu, a teda aj samotný systém. Každý systém má teda tendenciu byť *[[kritérium stability|nestabilný]]*, a preto môže niekedy pomôcť implementácia tzv. regulátorov. Je tu vidieť analógiu s logickými obvodmi. Existujú štúdie, ktoré poskytujú matematický aparát pre popis systémov (deferenciálny, fourierov a pod.).

## Pozri aj
* Teória systémov
* Informačný systém
* Počítačový systém
* Ekosystém
* Teória chaosu

Kategória:Teória systémov

Kategória:Kybernetika
Rúrkoústovky

**Rúrkoústovky** (po latinsky Rhizostomeae alebo Rhizostomatida) sú rad pŕhlivcov z triedy medúzovce. 

Sú charakteristické tým, že im z okraja „zvona“ nič nevyrastá, a že majú osem orálnych ramien. Žijú najmä v nízkych hĺbkach v Tichom oceáne. Sú to masívne menej klenuté okrúhle medúzy, ramená sú skrátené. Centrálne ústa sú nahradené dlhými zrastenými rúrkami. Napr.: *[[Rhizostoma pulmo]]* je bežný druh európskeho pobrežia.

## Systematika
rad rúrkoústky (Rhizostmeae/Rhizostomatida):
*podrad Daktyliophorae
**nadčeľaď Inscapulatae
*** čeľaď Catostylidae
*** čeľaď Lobonematidae
*** čeľaď Lychnorhizidae
**nadčeľaď Scapulatae
*** čeľaď Rhizostomatidae
*** čeľaď Stomolophidae
*podrad Kolpophorae
**nadčeľaď Actinomyariae
***čeľaď Cepheidae
***čeľaď Mastigiidae
***čeľaď Thysanostomatidae
***čeľaď Versurigidae
**nadčeľaď Kampylomyariae
*** čeľaď Cassiopeidae

## Iné projekty

## Externé odkazy
* 

Kategória:Medúzovce
Medúza

**Medúza** môže byť:
* v gréckej mytológii:
** smrteľná Gorgona, pozri Medúza (mytológia)
** (nepresne:) Gorgona vôbec, pozri Gorgony
* jedno z dvoch pohlavných štádií pŕhlivcov (druhým je polyp), pozri medúza (pohlavné štádium)
* slovenský rodový názov niektorých medúzovcov (medúza ušatá) a polypovcov (medúza mechúrová), pozri medúzovce a polypovce
* druh piercingu, pozri piercing
* druh moderného účesu, pozri medúza (účes)
* typ rizika v ekológii, pozri typ rizika

**Meduza** môže byť:
* lotyšský rusko- a anglickojazyčný spravodajský portál, pozri Meduza (spravodajský portál)
* ostrov v Južnom oceáne pri Antarktickom polostrove, pozri Meduza (ostrov)

## Pozri aj
* Medusa
* caput medusae (v medicíne)
* Plť Medúzy (obraz)
Tanierovky

**Tanierovky** (po latinsky Semaeostomeae, Semaeostomatida, Semeostomatida) je v tradičných systémoch rad z triedy medúzovce (Scyphozoa). Podľa novších zistení ide o nemonofyletický (pravdepodobne presnejšie polyfyletický) taxón.

## Charakteristika
Sú to málo klenuté tanierovité medúzy, často väčších rozmerov. Majú dlhé ramená s knidoblastmi na chytanie koristi. Napr.: najbežnejší druh tanierovka ušatá (*Aurelia aurita*) žije v Severnom mori. Najväčšou medúzou je medúza arktická (*Cyanea arctica*)  s priemerom „taniera“ až 2 m a s ramenami dlhými 25 – 30 m!

## Systematika
tanierovky (Semaeostomeae):
* čeľaď Pelagiidae
* čeľaď Sanderiidae - staršie zaraďovaná ako súčasť čeľade Pelagiidae
* čeľaď Ulmaridae
* čeľaď Phacellophoridae  - staršie zaraďovaná ako súčasť čeľade Ulmaridae
* čeľaď Cyaneidae
* čeľaď Drymonematidae - staršie zaraďovaná ako súčasť čeľade Cyaneidae

Najnovšie sa niekedy namiesto nemonofyletického taxónu tanierovky (Semaeostomeae) uvádzajú nasledujúce monofyletické taxóny patriace na rôzne vzájomne nesúvisiace miesta v rámci taxónu Acraspeda (= medúzovce [Scyphozoa] v širšom zmysle):
:- Pelagimedusae - zahŕňa len čeľaď Pelagiidae
:- Sanderiida - zahŕňa len čeľaď Sanderiidae
:- Ulmaridea - zahŕňa len čeľaď Ulmaridae
:- Phacellophorida - zahŕňa len čeľaď Phacellophoridae
:- Cyaneida - zahŕňa čeľaď Cyaneidae a pravdepodobne aj čeľaď Drymonematidae

Zdroje systematiky:

## Obrázky

Image:Haeckel Discomedusae 18.jpg
Image:Haeckel Discomedusae 28.jpg


## Iné projekty

## Referencie

Kategória:Medúzovce
Ulmaridae

**Ulmaridae** je čeľaď pŕhlivcov z triedy medúzovce.

## Rody (po latinsky)
**[[Aurelia]]* (sem patrí známa tanierovka ušatá)
**[[Aurosa]]*
**[[Deepstaria]]*
**[[Diplulmaris]]*
**[[Discomedusa]]*
**[[Floresca]]*
**[[Parumbrosa]]*
**[[Phacellophora]]*
**[[Poralia]]*
**[[Stellamedusa]]*
**[[Sthenonia]]*
**[[Stygiomedusa]]*
**[[Tiburonia]]*
**[[Ulmaris]]*

## Iné projekty

Kategória:Pŕhlivce
Kalichovky

**Kalichovky** (po latinsky Stauromedusae alebo Lucernarida) sú rad pŕhlivcov z triedy medúzovce.

## Systematika
kalichovky (Stauromedusae/Lucernarida):
* čeľaď Cleistocarpidae
* čeľaď Eleutherocarpidae
* čeľaď Kyopodidae
* čeľaď Tesseranthidae

## Iné projekty

Kategória:Medúzovce
Röntgen

**Röntgen**, značka **R**, je zastaraná jednotka expozície ionizačnému žiareniu (značka X). Pomenovaná je po nemeckom fyzikovi Wilhelmovi Conradovi Röntgenovi.

Dnes sa ako jednotka expozície ionizačnému žiareniu používa SI jednotka coulomb na kilogram.
1 R = 2,58.10−4 C.kg−1
Dávka 500 R počas 5 hodín je pre človeka smrteľná.

Kategória:Fyzikálne jednotky
Kategória:Ionizujúce žiarenie
Kategória:Röntgenové žiarenie
Planetezimál

náhľad|Umelecká predstava planetezimál (vnútorný hnedý prstenec) obiehajúcich okolo mladej hviezdy

**Planetezimál** (slovo mužského rodu) alebo **planetezimála** je teleso veľké 1 až niekoľko desiatok metrov, postulované ako prechodný stav hmoty slnečnej hmloviny; z planetezimál neskôr vznikli protoplanéty a z nich planéty.

## Iné významy
Niekedy sa tento termín používa na opis objektov ako planétky a kométy, niektorí ho používajú výlučne pre objekty s priemerom okolo .

## Charakteristika
Predpokladá sa, že sa planetezimály sformovali kolíziami častíc, obiehajúcich v akréčnom disku slnečnej hmloviny. Akumulácia planetezimálov viedla k vytvoreniu protoplanetárneho disku, z ktorého vznikli protoplanéty a neskôr planéty. Je prakticky dokázané, že asi pred 3,8 miliardami rokov väčšina planetezimálov v Slnečnej sústave opustila svoju dráhu alebo vytvorila väčšie objekty. Väčšina zo zvyšných planetezimálov obieha v hlavnom pásme asteroidov. 

Teória veľkého impaktu tvrdí, že zemský Mesiac sa sformoval z dopadu planetezimálu s názvom Theia v dávnej histórii slnečnej sústavy.

## Zdroje

Kategória:Planéty
Monarchianizmus

**Monarchianizmus** (z gréckeho μόνoς *monos* jeden + αρχεω *archeo* vládnuť, začínať) predstavuje skupinu heretických christologických modelov. Spoločne označuje smery, ktoré sú silne monoteistické a odmietajú kresťanskými cirkvami zastávanú vieru ohľadom Trojice.

Výraz monarchianizmus prvýkrát použil Tertullianus na označenie tých, ktorí sa snažili zachovať jednotu trojičného Boha. 

Monarchianizmus má dva rozdielne varianty:
* dynamický monarchianizmus nazývaný tiež adopcionizmus
* modalistický monarchianizmus nazývaný tiež modalizmus, patripassianizmus alebo sabelianizmus

## Pozri aj
*Adopcionizmus
*Modalizmus
*Patripassianizmus
*Sabelianizmus

Kategória:Herézy
Systém

**Systém** (z gr. sýstéma = členitý celok zložený z viacerých častí) alebo po slovensky v mnohých významoch **sústava** môže byť:
*všeobecne: usporiadaná rozmanitosť nejakých entít a ich vzťahov
*v kybernetike, logike, matematike a pod.: celok, ktorý pozostáva z  častí (zložiek,  prvkov,  komponentov,  elementov), medzi ktorými existujú väzby (vzťahy,  súvislosti,  relácie); prvky či javy (systému) a usporiadaná množina priamych a nepriamych vzťahov medzi nimi; pozri systém (kybernetika), systémová veda, teória systémov
*v biológii, ekológii, fyzike, astronómii a pod.:
**všeobecne: celok objektov, ktoré možno na základe vzájomných vzťahov ohraničiť voči okoliu (a pod.), a ktoré celostne súvisia
**vo fyzike: fyzikálna sústava
**v chémii: chemická sústava
**v termodynamike: súhrn častíc vyplňujúcich určitý priestor, ktorý je predmetom skúmania, pozri sústava (termodynamika)
**v ekológii: otvorený jednotne usporiadaný celok živej prírody, pozri systém (ekológia)
**v astronómii: planetárna sústava, hviezdna sústava a podobne
**v biológii a medicíne: anatomická sústava (napr. nervová sústava, tráviaca sústava)
*v biológii-taxonómii:
**prehľadná sústava všetkých živých organizmov podľa stupňa príbuznosti alebo stanovených znakov, pozri systém (taxonómia) a Systém živých organizmov a systematika (biológia)
**len "sústava": zriedkavá taxonomická kategória vysokej úrovne, pozri sústava (taxonomická úroveň)
*v matematike:
**číselná sústava
**sústava súradníc
**inak pozri vyššie uvedené definície
*v geológii: iný názov pre útvar, pozri pod perióda (geológia)
*v geomorfológii: druh geomorfologickej jednotky, pozri sústava (geomorfológia)
*vo filozofii: pojem celostnej organizácie štruktúry, zvyčajne v nejakom poriadku, pozri systém (filozofia)
*v logike: množina znakov, ktoré sa majú používať podľa určitých pravidiel (napr. systém abecedy)
*v jazykovede: pojem s viacerými definíciami (pozri systém (jazykoveda)) najmä:
**štruktúra (jazykoveda) alebo jej konkretizácia
**langue
**paradigmatika
**množstvo prvkov, medzi ktorými existujú isté vzťahy (napr. jazykový systém, semiotický systém)
*vedecká schéma, škola (napríklad filozofický systém)
*princíp usporiadania alebo členenia
*účelná forma organizácie; stanovený postup podmienený plánovitým usporiadaním vstupov
*forma spoločenského, štátneho a pod. zriadenia, vlády; režim, pozri zriadenie
*komplex technických častí zariadenia alebo stavebných prvkov spĺňajúci jednu funkciu
Sojuz 15

**Sojuz 15** () bol sovietsky pilotovaný kozmický let v rámci programu Sojuz. Mala to byť druhá pilotovaná misia na kozmickú stanicu Saľut 3 pravdepodobne vojenského charakteru.

Aj keď kozmická loď úspešne doletela k stanici, kozmonauti Lev Ďomin a Gennadij Sarafanov, kvôli chybe na stykovom mechanizme, neboli schopní spojiť ju s orbitálnou stanicou. Pretože nemali dostatok paliva na opakovaný pokus o manuálne spojenie, museli stanicu opustiť.

Neskôr sovietske oficiálne miesta tvrdili, že žiadne spojenie nebolo plánované a že let sa uskutočnil iba kvôli overeniu manévrovacích schopností v blízkosti orbitálnej stanice. 

Chybné zariadenie bolo pre nasledujúci let prerobené.

## Parametre misie
*Hmotnosť: 6760 kg
*Perigeum: 173 km
*Apogeum: 236 km
*Inklinácia: 51,6°
*Doba obehu: 88,5 min

Kategória:Kozmické lode Sojuz
Kategória:Kozmické lety s ľudskou posádkou
Kategória:Neúspešné kozmické lety
Kategória:Kozmonautika v 1974
Hex (slovenská skupina)

**Hex** je slovenská poprocková skupina, ktorá vznikla v roku 1989 v Bratislave v zložení Peter „Ďuďo“ Dudák (spev, gitara, klávesové nástroje), Tomáš „Yxo“ Dohňanský (basová gitara, vokály), Jozef „Jožko“ Jurička (klávesové nástroje), Tibor Szabados (bicie) a Martin „Fefe“ Žúži (gitara).

Skupina začala byť mediálne známa potom, ako sa jej ujal producent Martin Sarvaš a po vydaní maxisinglu „Dobrý motýľ“ v hudobnom vydavateľstve Monitor EMI, ktorý sa stal spolu s videoklipom vďaka svojej hranosti v médiách prvým hitom skupiny.

## Význam mena
Na jednom z raných koncertov v rámci programu Triangel chalani uvádzajú, čo znamená názov skupiny. Hex je skratka slovného spojenia "humanoidný experiment". Ide o experiment, či ľudia budú schopní počúvať muziku. V skutočnosti je ale názov skupiny Hex skratka od slova hexenschuss.

## Zostava
**Súčasní členovia:**
* Peter Novák – spev
* Martin Žúži – gitara
* Tomáš Dohňanský – basová gitara
* Tibor Szabados – bicí nástroj

**Bývalí členovia:**
* Peter Dudák († 14. august 2019) – spev, gitara, klávesový nástroj
* Jozef Jurička – klávesový nástroj
* Martin Čorej – klávesový nástroj
* Matej Hoťka – gitara

## Diskografia
### Albumy
**Štúdiové:**
* *[[Ježiš Kristus nosí krátke nohavice]]* (1992)
* *[[Abrakadabra (album)|Abrakadabra]]* (1993)
* *[[Hex (album)|Hex]]* (1994)
* *[[Ultrapop]]* (1997)
* *[[Supermarket (album)|Supermarket]]* (1999)
* *[[Víkend (album)|Víkend]]* (2002)
* *[[Nikdy nebolo lepšie]]* (2006)
* *[[Ty a ja]]* (2010)
* *[[Tebe]]* (2017)
* *[[Kde je tu láska?]]* (2023)

**Remixové:**
* *[[Ty a ja: Remixed]]* (2011)

**Koncertné:**
* *[[Cesta z mesta]]* (2007)
**[[Hex - Ked sme sami acoustic tour - Live in Stara Trznica]]* (2015) 

**Kompilačné:**
* *[[Všetko, čo mám rád: 1990 – 2000]]* (2000)
* **' (2006)
* **' (2006)
* *[[Všetko najlepšie: 1992 – 2013]]* (2013)

### DVD
* *[[Cesta z mesta (DVD)|Cesta z mesta]]* (2007)

## Externé odkazy
* Oficiálna stránka skupiny

Kategória:Slovenské rockové hudobné skupiny
Kategória:Hudobné skupiny z 1989
Kategória:Držitelia Krištáľového krídla
Hex
Gej

náhľad|Komunita gejov v Argentíne
**Gej** (kodifikovaný tvar) alebo **gay** (nekodifikovaný tvar) znamená:
* ako podstatné meno: buď (akéhokoľvek) homosexuála alebo len mužského homosexuála a 
* ako prídavné meno: homosexuálny alebo týkajúci sa homosexuálov (synonymum znie **gejský** či **gejovský**).

## Pôvod označenia
Slovo gay je pôvodom anglické. V angličtine znamenalo pôvodne veselý. Najneskôr od 20. rokov 20. storočia znamená aj homosexuál(ny), a v poslednom období (od 80. rokov 20. storočia) znamená aj hlúpy, nezábavný, sociálne nevhodný a pod. Tieto tri hlavné významy slova gay (najmä posledné dva) v súčasnosti v angličtine kolidujú. 

V slovenskom jazyku sa slovo objavilo v 90. rokoch 20. storočia po nežnej revolúcii rovnako ako v češtine. 

V angličtine aj slovenčine slovo označuje buď akéhokoľvek homosexuála alebo len mužského homosexuála (ženským ekvivalentom je slovo lesbička alebo lesba).

## Gay vs. homosexuál
Výraz *gay* je v angličtine preferovaný hlavne samotnými nositeľmi homosexuality s odkazom na medicínske a patologické vyznenie termínu *homosexuál* alebo aj na neprimerane sexualizované vnímanie osôb označovaných týmto termínom.

V slovenčine „*…ako podstatné meno (o jeho substantívnom charaktere svedčia tvary gaya v gen. sg., a gayovia v nom. pl.) [slúži] ako neutrálne pomenovania homosexuála, t. j. pomenovanie bez mierne tabuizovaného príznaku, aký sa pociťuje pri slove homosexuál, resp. bez pejoratívneho nádychu, zreteľného pri slovách teplý, teploš. Teda to, čo má v angličtine výrazný príznak slangovosti, stáva sa po prechode do slovenčiny neutrálnym pomenovaním.*“ V súčasnosti je v slovenčine preferovaný slovenský prepis, teda *gej*. Výbor pre gejské a lesbické záležitosti Americkej psychologickej asociácie preto odporučil autorom odborných textov považovať termín homosexuál za zastaraný a neadekvátny, ktorý navyše zneviditeľňuje lesbické ženy, lebo je primárne asociovaný len s mužskou homosexualitou.

## Charakteristika

## Referencie


## Zdroj
* 

Kategória:Homosexualita
Maorijčina

**Maorijčina** (iné názvy: **maori**, **maorčina**) je jazyk východoaustronézskych jazykov a typický predstaviteľ jazykov Polynézie. 

Hovorí ňou ešte asi polovica Maoriov (teda asi 150 000 ľudí alebo asi 300 000) na Novom Zélande a je spolu s angličtinou úradným jazykom Nového Zélandu.

Dvojjazyčnosť je bežná, mladá generácia uprednostňuje angličtinu. 

Ide o prevažne analytický typ jazyka. V jazyku existuje bohatá ústna a písaná literatúra.

## Referencie
 


Kategória:Jazyky na Novom Zélande
Kategória:Východoaustronézske jazyky
Hex

**Hex** môže byť:

* slovenská pop rocková skupina, pozri Hex (slovenská skupina)
* album skupiny Hex, pozri Hex (album)
* abstraktná dosková hra, pozri Hex (hra)
* Hexadecimálna sústava, pozri Šestnástková sústava
Taumatawhakatangihangakoauauotamateaturipukakapikimaungahoronukupokaiwhenuakitanatahu

**Taumatawhakatangihangakoauauotamateaturipukakapikimaungahoronukupokaiwhenuakitanatahu** (skrátene: **Taumata**) je maorijský a neoficiálny názov  vysokého kopca pri Mangaorapa a Porangahau južne od 
Waipukurau, medzi Hastingsom a Dannvirke na juhu regiónu Hawke's Bay na Novom Zélande. Tento názov eviduje *[[Guinessova kniha rekordov]]* ako najdlhší názov pre geografické miesto ().

Oficiálny názov je **Taumatawhakatangihangakoauauotamateapokaiwhenuakitanatahu** (registrovaný v *New Zealand Gazetteer of Official Geographic Names*). Do roku 1948 bol oficiálny názov **Taumatawhakatangihangakoauau**. Meno (prvé uvedené) znamená približne: „Miesto, kde Tamatea, muž s veľkými kolenami, ktorý sa z hôr zošmykoval, na hory sa šplhal a hory prehĺtal – známy ako zemežrút – hral na svojej flaute pre svoju milovanú.“

## Referencie

## Iné projekty

## Externé odkazy
* Výslovnosť názvu v maorijčine  – zvuková nahrávka

Kategória:Rekordy
Kategória:Vrchy na Novom Zélande
Kategória:Maorijské výrazy
Gorsafawddacha’idraigodanheddogleddollônpenrhynareurdraethceredigion

**Gorsafawddacha’idraigodanheddogleddollônpenrhynareurdraethceredigion ** je názov železničnej stanice železnice Fairbourne and Barmouth Steam Railway vo waleskom grófstve *[[Gwynedd]]*. Leží na trati z *Fairbourne Village* do *Penrhyn Point*.

Názov znamená približne „Mawddachská stanica so svojimi dračími zubmi na severnej penrhynskej ceste pri zlatej pláži Cardiganského zálivu“. Názov takto zvolili s cieľom dosiahnuť zápis do Guinessovej knihy rekordov, čo sa aj podarilo (stanica s najdlhším názvom). Pôvodné meno znelo *Golf Halt* (podľa polohy pri golfovom ihrisku).

Kategória:Železničné stanice vo Walese
Kategória:Rekordy
Pierre Paul Emile Roux

**Pierre Paul Emile Roux** (*&nbsp;17. december 1853, Confolens, Francúzsko – †&nbsp;3. november 1933, Paríž) bol francúzsky lekár, bakteriológ a imunológ. 

Bol jedným z najbližších spolupracovníkov Louisa Pasteura, spoluzakladateľ Pasteurovho inštitútu a objaviteľ protidifterického séra, prvej účinnej liečby proti tejto chorobe.

## Iné projekty
 

Kategória:Francúzski lekári
Kategória:Členovia Ruskej akadémie vied
Kategória:Členovia Francúzskej akadémie vied
Kategória:Zahraniční členovia Kráľovskej spoločnosti
Elizabeth Garrettová Andersonová

**Dr. Elizabeth Garrettová Andersonová, MD** (*&nbsp;9. jún 1836, Londýn, Spojené kráľovstvo – †&nbsp;17. december 1917, Aldeburgh) bola anglická lekárka a feministka, prvá žena, ktorá získala lekárske vzdelanie v Spojenom kráľovstve.

## Dielo
* *Sur la migraine. Thèse pour le doctorat en médecine présentée et soutenue le 15 juin 1870*. A.Parent, Paris 1870 Digitalisat
* *London School of Medicine for Women. Inaugural address*.Lewis, London 1877
* *The Student's Pocket Book. (Arranged for students of the London School of Medicine for Women)*. H.K. Lewis, London 1878
*  *The medical education of women and the Medical Acts Amendment Bill. Reprinted from The Times, May 8, 1878*. London 1878 (Collected pamphlets 1)
* *The sanitary care and treatment of children and their diseases, being a series of five essays*. Houghton, Mifflin, Boston 1881
* *Deaths in childbirth. Extract from the Correspondence section of the British Medical Journal, Sept. 17, 1898*. Edinburgh 1898

## Literatúra
* *Justina's Letters in Reply to Miss Garrett's Defence of the Contagious Diseases Acts*. W. Tweedie, London 1870 Digitalisat
* Renate Strohmeier: *Lexikon der Naturwissenschaftlerinnen und naturkundigen Frauen Europas – Von der Antike bis zum 20. Jahrhundert*. Verlag Harri Deutsch, 1998, ISBN 3-8171-1567-9.
* Louisa Garrett Anderson: *Elizabeth Garrett Anderson, 1836–1917*. Faber & Faber, London 1939.
* Ruth Fox Hume: *Great Women of Medicine*. Random House, New York 1964.
* Jo Manton: *Elizabeth Garrett Anderson*. Dutton, New York 1965.
* M. A. Elston: *Anderson, Elizabeth Garrett (1836–1917)*. Oxford Dictionary of National Biography, Oxford University Press, 2004. 
* Jo Manton: *Elizabeth Garrett Anderson: England's first woman physician*. Methuen, London 1965.

## Iné projekty

## Externé odkazy
* Elizabeth Garrett Anderson
* Stránka BBC o Elizabeth Garrett Anderson
* Biografia)

Kategória:Britskí lekári
Kategória:Osobnosti z Londýna
Vandali

::*Zhruba v 16. – 18. storočí boli stotožňovaní Vandali a slovanskí Vendi (aj oficiálne napr. v titule švédskeho kráľa), pozri [[Vendi]]*
thumb|Sťahovanie Vandalov v rokoch 100 – 500
**Vandali** boli východogermánsky kmeň. Okolo roku 100 pred Kr. sídlili v Jutsku a na dolnom toku Odry. V roku 406 vylúpili rímsku Galiu, v roku 409 vpadli do Hispánie (názov Andalúzia je od Vandalúzia), v roku 429 založili v rímskych provinciách v Mauritánii nezávislé kráľovstvo. Dobyli Sicíliu a Korziku, v roku 455 vyplienili Rím (odtiaľ pojem vandalizmus). 

V roku 534 bola ríša Vandalov dobytá a pripojená k Byzantskej ríši a poslední Vandali presídlení do Malej Ázie.

## Iné projekty

## Externé odkazy
FILIT Zdroj, z ktorého (pôvodne) čerpal tento článok